Leiligheten har helt perfekt beliggenhet ift alt i Trastevere. Den er veldig sjarmerende, funksjonell, men også litt slitt- spesielt gjelder dette kjøkkenet. Vi fikk en veldig hyggelig mottagelse; og en flaske vin stod og ventet på oss. Vi ble litt overrasket da det viste seg å være masse dyrehår/støv i sofaen og på teppe/gulv. Dette sa vi i fra om, og det ble ordnet og gjort rent med det samme. Vi likte alt i leiligheten bortsett fra sengen, som var altfor hard- den burde rett og slett byttes ut. Ellers var det litt støy utenfra, spesielt i helgen, men dette hadde vi regnet med siden vi visste at vi bodde i "smørøyet" ift alt som skjer i Trastevere. Vi valgte også å kjøpe ukebillett på metro/trikk/buss, og anbefaler det selv om det ikke var enkelt å finne avgangstider; det kom alltid en buss/trikk. Vi hadde en super uke i Roma, og var veldig fornøyd med å bo i Trastevere.